

**FELHÍVÁS MESEÍRÓ PÁLYÁZATRA**

Jászfényszaru Város Önkormányzata a XXIV. Jász Világtalálkozó alkalmából meseíró versenyt hirdet

Sárkánygödör legendája címmel.

Segítségképpen közöljük Kiss József helytörténész Sárkánygödörrel kapcsolatos gyűjtéseit.

*„A Sárkánygödör Fényszaru határában a Makkoserdő kellős közepén található. Úgy keletkezett, hogy régen a Zagyva kiöntött és kisodorta a fődet. Feneketlennek tartották, mer él benne egy hétfejű sárkány. A sárkány belerángatta az embereket.”* Zsámboki Vendel (1902-1962 u.)

*„Esőzéskor, amikor a tó megduzzadt, a sárkány lovagolja körül mérgesen a földalatti birodalmát. Ha a tó tiszta vót, akkor a sárkány alutt. Valahonnan idevetődött egy félelmetes sárkány, a szája tele vót vízzel, oszt azóta ilyen sok a vize a feneketlen tónak.”* Cserháti Mihály (1876-1962 u.)

*„A Sárkánygödröt a sárkányok fürödték ki.”* Ferencz Sándor (1899-1981 u.)

A pályázat beadásának feltételei:

Korcsoportok:

I. korcsoport 9 -13 éves

II. korcsoport 14 -18 éves

III. korcsoport 19 – 99 éves

Terjedelem: min. egy A/4-es gépelt oldal (13-as betűméret, 1,5 sorköz távolsággal), maximum 3 oldal

A pályázatot elektronikus formában a következő email címre várjuk: [konyvtar.fenyszaru@gmail.com](mailto:konyvtar.fenyszaru@gmail.com)


A pályázathoz kérjük mellékelni a pályázó nevét, korát, levél- és email címét, telefonszámát.

**Beadási határidő: 2018. június 10.**

A meséket három fős szakmai zsűri bírálja el. A korcsoportonkénti 1. helyezett értékes ajándékkal lehet gazdagabb, minden résztvevő meglepetésben részesül.

A legjobb alkotásokat a Mi Újság Fényszarun? című havilapban közzé tesszük.

**Eredményhirdetésre 2018. július 1-jén 14 órakor kerül sor a Lovas pályán**

 (Jászfényszaru, Pipacs utca vége).

*További információ:*

Petőfi Sándor Művelődési Ház és Könyvtár Jászfényszaru,

Szent István út 1. Telefon: 06/57/422-265 (Bujdosó Katalin, Nagy Ildikó)

Jászfényszaru, május 14.

Győriné dr. Czeglédi Márta

polgármester